થરાદ પોલીસને ખાનગી બાતમી મળતાં પીએસઆઈ આર. જી. ચૌધરી સ્ટાફ સાથે બાતમી મુજબ રડકા ગામથી આજાવાડા ગામ જતા રોડ પર નર્મદા કેનાલના પુલિયા પાસે વોચ ગોઠવી ઊભા હતા ત્યારે સામેથી આવતું મહિન્દ્રા પીકઅપ ડાલાને રોકવાનો ઈશારો કરતા ગાડીચાલક પીકઅપ ડાલું પૂરઝડપે હંકારતાં પોલીસે પીછો કરતાં ગાડીચાલક દુધવાથી ભોરડું ગામ જતા રસ્તેથી ઉદરાણા ગામ તરફ ભાગતાં પોલીસે ગાડીનો સતત પીછો કરતાં ગાડીચાલક નાનોલ જતા કાચા રસ્તા પર પીકઅપ ડાલું ચાલુ હાલતમાં મૂકી ભાગી છૂટયો હતો ત્યારે પોલીસે ગાડીની તલાશી લેતાં ૧૯૨૦ બોટલ વિદેશી દારૂની ૪૦ પેટી મળી આવતાં પોલીસે ગાડી સહિત દારૂ મળી ૩,૯૨,૦૦૦ લાખનો મુદ્દામાલ કબજે કરી ફરાર ગાડીચાલક વિરૂદ્ધ ગુનો નોંધી તપાસ હાથ ધરી હતી ત્યારે વધુ બાતમીના આધારે  વળાદર ગામે રમેશ તળશાભાઈ દલિતના કબજાવાળા ઘરે રેડ કરતા ૧૭૦ બોટલ વિદેશી દારૂ મળી આવતાં ૧૭ હજારનો મુદ્દામાલ કબજે કરી કબજેદાર વિરૂદ્ધ ગુનો નોંધી વધુ તપાસ હાથ ધરી હતી.